Saint-Louisin ja Goréen sekä myöhemmin Rufisquen ja Dakarin asukkaat olivat Ranskan kansalaisia. Helmikuun vallankumouksen jälkeen vuonna 1848 he saivat oikeuden valita edustajansa Ranskan kansalliskokoukseen. Durand Valantin valittiin perustuslakia säätävän kansalliskokouksen edustajaksi 1 080 äänellä lokakuussa 1848 ja lainsäädäntökokouksen edustajaksi 1 319 äänellä elokuussa 1849. Hän kuului kansalliskokouksessa konservatiivisiin monarkisteihin.